" روسیا خاریجی ایشلر ناظیری سئرگئی لاوروو، دونیادا چوخ قوطب‌لو یئنی بیر دونیا نیظامی‌نین یارانماغا باشلادیغینی قئید ائده‌رک،
اولوسلار آراسی حقوقی زمین بؤلونور، آمریکا ایسه هر شئیی پارچالاییر." دئدی.
سئرگئی لاوروو، گؤروشمه‌لر کئچیرمک اوچون گئتدیگی ویتنام‌دا، والدای اولوسلار آراسی موباحیثه کلوبو توپلانتی‌سیندا قلوبال سیاسی پروسه‌لره دایر دگرلندیرمه‌لر آپاریب.
بیرلشمیش میللت‌لر امنیت شوراسی‌نین، دونیانین اینکیشاف ائتمکده اولان بؤلگه‌لرینی تمثیل ائتمکده یئترسیز قالدیغینی وورغولایان لاوروو،
بیرلشمیش میللت‌لر امنیت شوراسی‌نه " یؤنلیک بیر اصلاحات مسئله‌سینده گئج ده اولدو چونکی آسیا، آفریقا و لاتین آمریکا‌داکی گلیشن بؤلگه‌لری تمثیل ائتمکده یئترسیز قالیر." دئیه دانیشدی.
آوروپا بیرلیگی‌نین ایسه چوخسایلی قلوبال موضوعدا "قابیغینا چکیلدیگینی" ساوونان لاوروو،
" آرتیک دونیادا چوخ قوطب‌لو یئنی بیر دونیا نیظامی‌نین یارانماسین‌دان بحث ائدیریک. اولوسلار آراسی حقوقی زمین ایسه بؤلونور، آمریکا ایسه هر شئیی پارچالاییر. آوراسیانین بعضی بؤلگه‌لرینده باش وئرن پروسه‌لر ده قابیغینا چکیلمه کیمی دگرلن‌دیریله‌بیلر. بیز ایسه تام بیر پروسه باشلایا‌جاق آددیم‌لار آتماق ایستییریک." دئدی.
غرب اؤلکه‌لری‌نین، قاچقین‌لار مسئله‌سینده ایسه لازیمی آددیم‌لاری آتمادیغینی ایفاده ائدن لاوروو،
" لیبی‌نی بومبالاییب قارا بیر دئشیک حالینا گتیرن بیز دئیی‌لیک. ایندی ده اؤلکه‌دکی تروریست فعالیت‌لرله باغلی شمالا قاچیش‌لار وار. بئله‌لیکله، بیز مسئولیتینه دوغرودان بو مسئله ایله مشغول اولماسینی تکلیف ائدیریک." ایفاده‌لرینی ایستیفاده ائتدی.
